**

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA PODSTRANA**

**OPĆINA PODSTRANA**

**Općinsko vijeće**

**PREDMET:** Prijedlog Odluke o izmjeni i dopuni Odluke o raspoređivanju sredstava za financiranje političkih stranaka i članova izabranih s liste grupe birača u Općinskom vijeću Općine Podstrana za 2023. godinu

**PRAVNI TEMELJ:** Zakon o financiranju političkih aktivnosti, izborne promidžbe i referenduma, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za proračun i financije

**PREDMET: Obrazloženje prijedloga odluke o izmjeni i dopuni Odluke o raspoređivanju sredstava za financiranje političkih stranaka i članova izabranih s liste grupe birača u Općinskom vijeću Općine Podstrana za 2023. godinu**

Sukladno odredbama Zakona o financiranju političkih aktivnosti, izborne promidžbe i referenduma („Narodne novine“ broj 29/19, 98/19, 126/21) u proračunu Općine Podstrana za 2023. godinu osigurana su sredstva za rad političkih stranaka u 2023. godini, i to političkim strankama i nezavisnim vijećnicima koji su prema konačnim rezultatima izbora dobile mjesto u Općinskom vijeću u ukupnom iznosu od 9.290,00 Eura.

Članak 9. stavak 1. Zakona o financiranju političkih aktivnosti, izborne promidžbe i referenduma („Narodne novine“ broj 29/19, 98/19, 126/21) propisuje da za svakoga zastupnika odnosno člana predstavničkog tijela jedinice samouprave podzastupljenog spola, političkim strankama, nezavisnim zastupnicima odnosno nezavisnim vijećnicima pripada i pravo na naknadu u visini od 10% iznosa predviđenog po svakom zastupniku odnosno članu predstavničkog tijela jedinice samouprave, dok je člankom 2. istog članka propisano da podzastupljenost spola u smislu stavka 1. ovog članka postoji ako je zastupljenost jednog spola u Hrvatskom saboru odnosno u predstavničkom tijelu jedinice samouprave niža od 40%.

U sadašnjem sazivu općinskog vijeća ukupan broj članova je 13, dok je broj podzastupljenog spola bio 3 do dana 23. lipnja 2023. godine, kada je općinska vijećnica Tea Mandić stavila svoj mandat u mirovanje iz osobnih razloga, te je Darko Juradin počeo obavljati dužnost zamjenika vijećnice s danom 01. srpnja 2023. godine.

Slijedom navedenog, potrebno je izmijeniti predmetnu Odluku u pogledu broja članova podzastupljenog spola, a posljedično i iznos sredstava koji se političkim strankama raspoređuje u kvartalnim iznosima.

Slijedom izloženog, predlaže se donijeti sljedeći akt:

Na temelju članka 7. stavka 1. Zakon o financiranju političkih aktivnosti, izborne promidžbe i referenduma (Narodne novine br. 29/19, 98/19, 126/21) i članka 30. Statuta Općine Podstrana (Službeni glasnik Općine Podstrana broj 07/21, 21/21, 04/23), Općinsko vijeće Općine Podstrana na 20. sjednici održanoj dana 28. rujna 2023. godine, donijelo je

**ODLUKA O IZMJENI I DOPUNI**

**Odluke o raspoređivanju sredstava za financiranje političkih stranaka i članova izabranih s liste grupe birača u Općinskom vijeću Općine Podstrana za 2023. godinu**

**Članak 1.**

U Odluci o raspoređivanju sredstava za financiranje političkih stranaka i članova izabranih s liste grupe birača u Općinskom vijeću Općine Podstrana za 2023. godinu („Službeni glasnik Općine Podstrana“ broj 4/2023), mijenja se članak 2. i sada glasi:

„Ukupan broj članova sadašnjeg saziva Općinskog vijeća je 13, a broj članova podzastupljenog spola je 2.“

„ Za svakog člana Općinskog vijeća utvrđuje se godišnji iznos sredstava od 701,08 Eura.“

„Za svakog člana Općinskog vijeća podzastupljenog spola utvrđuje se godišnja naknada u iznosu od 771,20 Eura“.

**Članak 2.**

U Odluci o raspoređivanju sredstava za financiranje političkih stranaka i članova izabranih s liste grupe birača u Općinskom vijeću Općine Podstrana za 2023. godinu („Službeni glasnik Općine Podstrana“ broj 4/2023) mijenja se članak 3. i sada glasi:

„Prema kriterijima iz članka 2. ove Odluke političkim strankama i članovima izabranim s liste grupe birača zastupljenim u Općinskom vijeću Općine Podstrana za rad u 2023. godini, sredstva se raspoređuju u kvartalnim iznosima kako slijedi:

| **Redni**  **broj** | **Politička stranka** | **Broj vijećnica/ka** | | **Tromjesečni iznos (prva II kvartala)** | | **Broj vijećnica/ka** | | **Tromjesečni iznos (druga II kvartala)** | | **Godišnje** |
| --- | --- | --- | --- | --- | --- | --- | --- | --- | --- | --- |
|  | **žene** | **muškarci** | **žene** | **muškarci** | **žene** | **muškarci** | **žene** | **muškarci** | **Ukupno** |
| **1.** | HRVATSKA DEMOKRATSKA ZAJEDNICA - HDZ | 2 | 4 | 192,10 | 174,63 | 1 | 5 | 193,50 | 175,91 | 4.311,54 |
| **2.** | HRVATSKA STRANKA PRAVA | - | 1 | - | 174,63 | - | 1 | - | 175,91 | 701,08 |
| **3.** | MOST | 1 | 3 | 192,10 | 174,63 | 1 | 3 | 193,50 | 175,91 | 2.874,44 |
| **4.** | DOMOVINSKI POKRET | - | 1 | - | 174,63 | - | 1 | - | 175,91 | 701,08 |
| **5.** | SOCIJALDEMOKRATSKA PARTIJA HRVATSKE - SDP | - | 1 | - | 174,63 | - | 1 | - | 175,91 | 701,08 |
| **SVEUKUPNO:** | | | | | |  |  |  |  | **9.290 €** |

**Članak 3.**

Ove Izmjene i dopune Odluke o raspoređivanju sredstava za financiranje političkih stranaka i članova izabranih s liste grupe birača u Općinskom vijeću Općine Podstrana za 2023. godinu stupaju na snagu osmog dana od dana objave u Službenom glasniku Općine Podstrana.

KLASA: 024-02/23-01/11 Predsjednik

URBROJ: 2181-39-01-23-07 Općinskog vijeća:

Podstrana, 28. rujna 2023.godine Zdravko Galić